kardosdrur/scandi-wiki huggingface dataset:
2. etape af Tour de France 2010

Anden etape af Tour de France 2010 var en 201 km lang kuperet etape. Den blev kørt mandag d. 5. juli fra Bruxelles til Spa. Sylvain Chavanel stak fra feltet efter 17 kilometer og fik efterhånden selskab af holdkammeraten Jérôme Pineau og seks andre ryttere, men udbryderne formåede ikke at oparbejde sig et truende forspring til hovedfeltet. Det så ud som de eneste frugter rytterne i front kom til at høste var point i pointkonkurrencen og bjergkonkurrencen og at sikre sig den første bjergtrøje i den 97. udgave af Tour de France. Men på de efterhånden sæbeglatte veje i Belgien var dramatikken så vidt i gang.

På nedstigningen af Stockeu røg flere ryttere i asfalten, blandt dem Andy Schleck, Christian Vande Velde og Alessandro Petacchi. Flere styrt fulgte og på et tidspunkt bestod hovedfeltet kun af Fabian Cancellara og Thor Hushovd. De to ryttere bestemte sig for at vente på rytterne som var ramt af styrtene i stedet for at optage jagten på Chavanel som cyklede alene i front. Senere samlede hovedfeltet sig igen, men tempoet var lavt, noget som sørgede for, at Chavanel kunne indkassere etapesejren og iklæde sig den gule førertrøje.

Ind mod Spa lod Cancellara sig trille ned til løbschefens bil, hvor de to blev enige om at stryge alle spurtpointene i hovedfeltet, hvis rytterne kunne bestemme sig for ikke at spurte ved målseglet i solidaritet med de mange ofre for de forskellige styrt på etapen. Cancellara gav klar besked til rytterne i feltet om, at der ikke skulle spurtes, og hovedfeltet trillede i mål i samlet flok til stor irritation for publikum og mange ryttere, specielt Thor Hushovd.

 Etape: 2. etape
 Dato: 5. juli
 Længde: 201 km
 Danske resultater:
 29. Jakob Fuglsang + 3.56
 163. Nicki Sørensen + 13.38
 164. Brian Vandborg + 13.38
 184. Matti Breschel + 19.03
 186. Chris Anker Sørensen + 19.03
 Gennemsnitshastighed: 42,9 km/t

Point- og bjergspurter

1. sprint (Perwez) 
Efter 39,5 km

2. sprint (Seny) 
Efter 112 km

3. sprint (Coo) 
Efter 177 km

1. bjerg (Côte de France) 
4. kategori stigning efter 98 km

2. bjerg (Côte de Filot) 
4. kategori stigning efter 128,5 km

3. bjerg (Côte de Werbomont) 
4. kategori stigning efter 136 km

4. bjerg (Côte d'Aisomont) 
3. kategori stigning efter 161,5 km

5. bjerg (Col de Stockeu) 
3. kategori stigning efter 167,5 km

6. bjerg (Col du Rosier) 
3. kategori stigning efter 189 km

Resultatliste 

 Løbsledelsen bestemte sig for at annullere alle spurtpoint i hovedfeltet, efter at Fabian Cancellara informerede løbschefen om, at rytterne ikke var villige til at spurte om de resterende point i Spa på grund af de mange styrt undervejs på etapen. Sylvain Chavanel blev ikke berørt af denne afgørelse, fordi han kom alene i mål og ikke var en del af hovedfeltet.

Manglende ryttere 
 104  Mickaël Delage (OLO) udgik.
 114  Adam Hansen (THR) stillede ikke til start.

Referencer

Eksterne henvisninger 
 Etapeside  på Letour.fr   

 02

en:2010 Tour de France, Prologue to Stage 10#Stage 2
Cuauhtémoc Blanco

Cuauhtémoc Blanco Bravo (født 17. januar 1973) er en mexicansk fodboldspiller der er på kontrakt med den mexicanske klub Irapuato FC, der spiller i landets bedste række, Liga de Ascenso.

Det meste af hans karriere har han spillet i hjemlandet og har siden 1995 spillet 121 kampe og scoret 39 mål for Mexicos fodboldlandshold.

Eksterne henvisninger 

Fodboldspillere fra Mexico
Fodboldspillere fra Real Valladolid
Fodboldspillere fra Club América
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Fink (musiker)

Fin Greenall, kendt som Fink, er en producer/sanger og guitarist fra Storbritannien.

Eksterne henvisninger 
 

Musikere fra Storbritannien
Fool's Garden

Fool's Garden er en Poprockgruppe fra Pforzheim, Tyskland. Der blev dannet i 1991.

Diskografi 
 Fool's Garden (1991)
 Once In A Blue Moon (1993)
 Dish of the Day (1995)
 Go and Ask Peggy for the Principal Thing (1997)
 For Sale (2000)
 25 Miles to Kissimmee (2003)
 Ready for the Real Life (2005)
 High Times (opsamlingsalbum; 2009)

Rockgrupper fra Tyskland
Popgrupper fra Tyskland
Musikgrupper fra 1991
Bror Bernild

Bror Damgaard Bernild (født 11. april 1921 i Hillerød, død 1. december 2013 i Helsingør) var en dansk fotograf og tidligere modstandsmand.

Søn af politiker og redaktør Holger Emil Bernild (1878-1958) og Maren f. Damgaard (1884-1957).

Han blev 1942 udlært hos Sven Türck  og etablerede 1943 eget atelier for reklame-, mode-, arkitektur-, illustrations- og portrætfotografering.

Som medlem af Modstandsbevægelsens Filmgruppe var Bror Bernild i 1943 medfotograf på det, som senere skulle blive Danmarks Frihedsråds film Det gælder din Frihed, og blev i 1944 arrestereret af Gestapo for at have produceret en fotoreportage om Folkestrejken.

Med tekst af Karl Roos udgav Bror Bernild i 1946 fotobogen Kan vi være dette bekendt? med fotografier optaget i 1945 flere steder i Danmark. Bogen dokumenterer leveomstændighederne for samfundets bagtrop med bolig i små, mørke og usunde lejligheder. Et udvalg af fotografierne blev vist på en særudstilling i marts-april 2010 på Museet for Fotokunst i Odense; i forbindelse med udstillingen donerede Bror Bernild en stor del af sit værk til museet.

Portrætfilmen om og med Poul Henningsen, Meninger i tiden (1953), blev produceret, skrevet og filmet af Bror Bernild og Børge Høst. Bror Bernild var tillige stillfotograf på Henning Carlsens film Klabautermanden (1969) og på tv-serien Matador (1978-82).

Bror Bernild har haft ansvar for flere fotoudstillinger, bl.a. for Landbrugsraadet og Akademisk Arkitektforening. I 1957 arrangerede han på Charlottenborg udstillingen Vi mennesker, den danske udgave af den turnerende internationale fotoudstillig The Family of Man, som Edward Steichen 1955 skabte på Museum of Modern Art i New York. Udstillingen blev et tilløbsstykke og en mærkepæl i dansk foto- og kulturhistorie.

Referencer

Eksterne henvisninger

Se også 
 Jacob A. Riis

Filmfotografer fra Danmark
Fotografer fra Danmark
Medlemmer af Modstandsbevægelsens Filmgruppe
Danskere i 1900-tallet
Danskere i 2000-tallet
Personer fra Hillerød
Rednex

Rednex er et svensk techno/folk/bluegrass band. De nåede international berømmelse med deres coverversion af sangen "Cotton-Eyed Joe" i 1994. De var særligt populære i Tyskland, hvor de har rekorden for flest uger (25) som #1 på German singles chart løbet af de sidste 30 år med hits som "Old Pop in an Oak", "The Spirit of the Hawk”, and "Wish You Were Here". Sidstnævnte er blevet indspillet i en coverversion af Blackmore's Night på deres album Shadow of the Moon fra 1997.

Historie

1994-1999: formation, og Cotton Eye Joe

Formation og Rednex-navnet 
Rednex var til at starte med tænkt på af de svenske producere Janne Ericsson, Örjan "Öban" Öberg, and Pat Reiniz,
der besluttede sig for at mixe amerikansk folkemusik med eurodance. Navnet "Rednex" blev valgt som en bevidste stavefejl af ordet "Redneck".

"Cotton Eye Joe" og første album 
I 1994 bearbejdede Rednex den traditionelle folkesang "Cotton-Eyed Joe" som et dance-nummer, det blev et internationalt hit. Et debutalbum ved navn Sex & Violins efterfulgte og gav flere europæiske hitsingler, herunder up-tempo-sangen "Old Pop in an Oak" og balladen "Wish You Were Here". Men "Cotton Eye Joe" er stadig gruppens eneste hit i USA.

Medlemmer (1990'erne) 

Det Rednex line-up der startede gruppen, som det ses i videoen til "Cotton Eye Joe", bestod af figurerene Mary Joe (aka Karin Annika Ljungberg, der sang det meste af den kvindelige vokal på Sex & Violins), Ken Tacky, Bobby Sue, Billy Ray og Mup (aka Pat Reiniz). Kort efter udgivelsen af "Cotton Eye Joe", blev figuren Mup erstattet af BB Stiff.

I 1996 blev den kvindelige forsanger, Mary Joe, fyret, til dels på grund af uoverensstemmelser med de andre gruppemedlemmer, og forsøgte sig herefter med en solokarriere. Resten af bandet tog en pause fra live-optrædender og startede med at arbejde på nyt materiale..

Whippy (aka Mia Löfgren) blev den nye kvindelig vokalist i 1998. I 1999 forlod Ken Tacky gruppen, hvilket reducerede antallet af mandlige kunstnere fra fire til tre.

Diskografi

Studiealbums

Opsamlingsalbum

Singler

Referencer 

Musikgrupper fra Sverige
Etableret i 1994
Fab Samperi

Fab Samperi er en musikproducer fra Italien.

Tjek fødsels- og dødsår
Musikere fra Italien
Johnny Dynell

Johnny Dynell er en DJ- og producer fra USA.

Musikere fra USA
Dj's fra USA
Climie Fisher

Climie Fisher var en engelsk popduo bestående af Simon Climie (født 1957) og den tidligere keyboardspiller fra Naked Eyes Rob Fisher (5. november 1956 - 25. august 1999). Duoen havde to internationale hitsingler: "Rise to the Occasion" og "Love Changes (Everything)".

Diskografi

Studiealbum

Opsamlingsalbum 
 Keep It Special EP (1988)
 Twice as Much (1992)
 The Best of Climie Fisher (1996)
 Premium Gold Collection (2000)
 Love Changes Everything (2020)

Singler

Referencer

Eksterne henvisninger 
 

Popgrupper fra Storbritannien
Duoer
Musikgrupper fra 1986
Musikgrupper opløst i 1990
Spacedust

Spacedust er en producergruppe fra Storbritannien.

Musikgrupper fra Storbritannien
The River Phoenix

The River Phoenix er et indierock band fra Danmark.

Diskografi 
 Ritual (2008)

Musikgrupper fra Danmark
Morten Hampenberg

Morten Rask Hampenberg, bedre kendt som Hampenberg (født 14. januar 1977) er en EDM-producer fra Danmark.
Han er bl.a. kendt for numrene "Grab that thing" og "Duck Toy".

Diskografi

som Morten Hampenberg

Singler

som Morten Hampenberg & Alexander Brown

Singler

som Hampenberg

Album

Singler

Kilder 

Musikere fra Danmark
Per Knudsen

Per Knudsen (født 2. juni 1925 i Aarhus C, død 8. februar 1999 i Viby) var en dansk fodboldspiller, som spillede back i AGF.

Per Knudsen spillede to A-landskampe samt flere ungdoms- og B-landskampe. Han debuterede på A-landshold i en kamp i det nordiske mesterskab i 1948 mod Finland på det olympiske stadion i Helsinki. Han kom med i truppen til både OL 1948 i London og OL 1952 i Helsinki, men fik ikke spilletid ved disse lejligheder. Hans anden A-landskamp kom kort efter OL 1952, hvor Danmark spillede mod Holland i Idrætsparken.

Knudsen spillede fem kampe på ungdomslandsholdet i perioden 1949-1951 og syv B-landskampe 1952-1955.

Referencer

Eksterne henvisninger 
 

Personer fra Aarhus
Fodboldspillere fra Danmark
Fodboldlandsholdsspillere fra Danmark
Fodboldspillere fra AGF
Danskere i 1900-tallet
Flemming Antony

Flemming Antony (født 22. juni 1947) er en dansktopsanger fra Danmark.

Diskografi 

 Flemming Antony Partyshow 1 (1972)
 Flemming Antony Partyshow 2 (1973)
 Flemming Antony Partyshow 3 (1973)
 Flemming Antony Partyshow 4 (1974)
 Flemming Antony Partyshow 5 (1975)
 Flemming Antony Partyshow 6 (1976)
 Flemming Antony Partyshow 7 (1977)
 Jul med Flemming Antony (1977)
 Hjerteknusere (1983)
 Dynamit for roligans (1986)
 Dansktop Hits 1 (1994)
 Dansktop Hits 2 (1996)
 Vi vil se mål (1998)
 Lad os tænde et lys (1999)
 Sangen til dig (2002)
 Livets værdier (2004)

Eksterne henvisninger 
 

Musikere fra Danmark
The Divine Comedy

The Divine Comedy er en Popgruppe dannet af Neil Hannon. Gruppen stammer fra Storbritannien.

Diskografi 
 Casanova (1996)
 A short album about love (1996)
 Fin de siecle (1998)
 Regeneration (2001)
 Absent friends (2004)

Musikgrupper fra Storbritannien
Musikgrupper fra 1989
Thieves Like Us

Thieves Like Us er en Pop-trio fra Sverige.

Musikgrupper fra Sverige
Flight Facilities

Flight Facilities er en musikgruppe fra Sydney, Australien.

Diskografi 
"Crave You" (featuring Giselle Rosselli) (2010)
"Foreign Language" (featuring Jess Higgs) (2011)
"With You" (featuring Grovesnor) (2012)
"Clair De Lune" (featuring Christine Hoberg) (2012)
"I Didn't Believe" (featuring Elizabeth Rose) (2013)

Musikgrupper fra Trinidad og Tobago
Mickey Moonlight

Mickey Moonlight er en Electronica-producer fra Storbritannien.

Tjek fødsels- og dødsår
Musikere fra Storbritannien
Hans Skov Christensen

Hans Skov Christensen (22. juli 1945 i Nørresundby – 14. november 2013 på Frederiksberg) var en dansk økonom, der fra 1992 til 2010 var administrerende direktør i DI - Organisation for erhvervslivet. 

Christensen blev student fra Roskilde Katedralskole i 1963 og cand.polit. fra Københavns Universitet i 1971. Han arbejdede herefter som edb-konsulent og som undervisningsassistent i nationaløkonomi og driftsøkonomi ved Københavns Universitet. I 1972 blev han sekretær i Dansk Arbejdsgiverforening og i 1976 kontorchef samme sted. Han avancerede i 1978 til afdelingschef og i 1979 til arbejdsmarkedspolitisk direktør, indtil han i 1985 blev organisationens administrerende direktør. I 1991 blev han udpeget til administrerende direktør for det nyetablerede Dansk Industri. Som direktør her deltog han blandt andet i adskillige trepartsforhandlinger og er af Niels Lunde blevet betegnet som landets mest erfarne overenskomstforhandler.

Han har tidligere været medlem af Tivolis bestyrelse, medlem af Globaliseringsrådet, medlem af bestyrelsen i Almenfonden, bestyrelsesmedlem i Sund & Bælt og næstformand for Banedanmarks bestyrelse. Han var formand for bestyrelsen for Kristeligt Dagblad (siden 2003) og for FIH Erhvervsbank, mens han var næstformand for Søren Kierkegaard Forskningscenterets bestyrelse og menigt medlem af Centre for European Policy Studies.

Han blev i 2006 gift med advokat Sys Rovsing, som han havde mødt til gudstjeneste i sin lokale kirke. Parret boede på Frederiksberg. Hans første hustru, Vibeke Skov Christensen, døde i 2002.

Siden 3. september 2009 var han kommandør af Dannebrogordenen. 

Den 14. november 2013 sov Hans Skov Christensen stille ind i sit hjem på Frederiksberg efter længere tids sygdom, oplyser Sys Rovsing.

Kilder og eksterne henvisninger 
 Forligskongen Hans Jyllands-Posten 5. marts 2010
 Hans Skov Christensens CV på Globaliseringsrådets hjemmeside

Referencer

Eksterne henvisninger 
 

Personer fra Aalborg
Nationaløkonomer fra Danmark
Erhvervsfolk fra Danmark
Kommandører af Dannebrog
Personer i Kraks Blå Bog (afdøde)
Danskere i 1900-tallet
Danskere i 2000-tallet
Kristne fra Danmark
Personer med tilknytning til Tivoli
Hesteofringen

Hesteofringen (i udstillingskataloget benævnt Stald (eller dissektion)) var en opsigtvækkende aktion, arrangeret af Bjørn Nørgaard i protest mod Vietnamkrigen. Den foregik 30. januar 1970 på en mark ved Kirke Hyllinge i Hornsherred i forbindelse med udstillingen Tabernakel på Louisiana. Aktionen, der var Bjørn Nørgaards kunstneriske gennembrud var arrangeret i samarbejde med Henning Christiansen og Lene Adler Petersen, og blev filmatiseret. Efter slagtningen blev dele af hesten systematisk lagt i sylteglas med formalinvæske, og kan i dag ses på kunstmuseet ARoS i Århus og Statens Museum for Kunst i København.

Forløbet 
Stald (eller dissektion) var Bjørn Nørgaards bidrag til udstillingen Tabernakel på Louisiana i januar-februar 1970. På udstillingen deltog en række andre kunstnere fra Danmark: Poul Gernes, Per Kirkeby, Peter Louis-Jensen og Arthur Køpcke, sammen med skikkelser fra den europæiske avant-garde, ikke mindst tyskeren Joseph Beuys. Nørgaards planlagte ofring og dissektion af en levende hest var tænkt som en rituel handling, en symbolsk protest rettet mod volden og blodsudgydelserne der fandt sted under Vietnamkrigen.

Bjørn Nørgaard havde til sin aktion indkøbt en 12-årig hoppe og døbt den Røde Fane. I udstillingen havde han opført en stald til hesten, og der var opstillet 400 sylteglas. Justitsministeriet og politimesteren i Helsingør nedlagde imidlertid forbud mod udstilling af levende dyr på museet, og museet modsatte sig at lægge rum til dissektionen af hesten.

Hesteofringen kom derfor til at finde sted på en mark ved Kirke Hyllinge i Hornsherred 30. januar 1970. Aktionen blev udført som et ritual, hvilket blev understreget af de symbolske dragter og handlinger: Bjørn Nørgaard iført en tidløs, brun kjortel skar hesten op, mens kunstneren Lene Adler Petersen, klædt i en hvid og rød dragt, vandrede i kreds om hesten. Lene Adler Petersen bar på et kors svøbt i sort klæde, og fremførte en kærlighedssang til den døde hest på en melodi hun selv havde komponeret akkompagneret af Fluxus-komponisten Henning Christiansen på en grøn violin.

Da Louisiana havde modsat sig at vise ofringen, blev museet erstattet af et samarbejde med Ekstrabladet, Danmarks dengang største dagblad. Den 31. januar kunne Ekstrabladet derfor bringe fotografen Jørgen Schyttes billeder og anmelderen Alex Steens reportage. Det rejste en storm af protester i medierne, fra læserbreve til ledere. Kommentatorer i samtiden mente dog, at det var paradoksalt, at medierne ikke kunne få mobiliseret samme forargelse over de menneskelige ofre i Vietnam.

Se også 
 Hesteofring om filmen.

Referencer 

Værker
Malcolm 3. af Skotland

Malcolm 3. af Skotland (gælisk: Máel Coluim mac Donnchada) (1031 i Skotland – 13. november 1093 i Alnwick, Northumberland) var konge af Skotland fra 1058 til sin død. Han var søn af Duncan 1. og oldebarn af Malcolm 2.. Hans mor var niece til Siward, jarl af Northumbria, mens en tidligere kongeliste giver hende det gæliske navn, Suthen.

Máel Coluim mac Donnchada er den gæliske form fra middelalderen. I de fleste anglikaniserede omtaler kaldes han Malcolm den 3., og i senere århundreder bruges også hans kaldenavn Malcolm Canmore (gælisk: Máel Coluim Cenn Mór), der betyder "stort hoved" eller "langhalset" i følge  Orknøernes saga.

Malcolm sejrede over Macbeth ved Lumphanan og blev kronet som konge i 1058 ved Scone, efter at Macbeths stedsøn, Lulach, var blevet myrdet efter få måneder på tronen. 

I sit andet ægteskab med Margrethe, der var søster til den engelske tronprætendent, Edgar Aetheling, bistod han i 1070 denne mod Vilhelm Erobreren. Da han blev udsat for en engelsk invasion i 1072, så han sig nødsaget til at støtte Vilhelm. Efter nye stridigheder måtte han i 1091 endog hylde Vilhelm 2. Rufus som lensherre, men det er uvist, om det gjaldt for hele riget. Malcolm døde den 13. november 1093 under et bagholdsangreb i Northumberland nær Alnwick på et sted, der siden fik navnet Malcolm's cross. Hans ældste søn, Edvard, blev dræbt ved samme lejlighed. 

Malcolm 3. var en tapper, storsindet og dygtig regent. Fire af hans sønner blev konger i Skotland: (Duncan 2., Edgar, Alexander 1. og David). En datter, Edith, blev dronning af England, da hun blev gift med Henrik 1. af England. 

Huset Dunkeld
Konger af Skotland
Lis & Per

Lis & Per er en dansktop-duo, der består af ægteparret Lis (født 18. august 1943) og Per Kauczki (født 20. maj 1940 i Alderslyst i Silkeborg). De er begge oprindeligt uddannede frisører. I 1963 blev de gift i Silkeborg Kirke.

Gruppen har udgivet mere end 40 albums og samlet solgt over 1 million eksemplarer siden debuten i 1966. Adskillige albums har fået sølv-, guld- og platin. Lis & Per fik deres kommercielle gennembrud med albummet Vore allerbedste år (1989), der solgte platin for 80.000 eksemplarer. Gruppens mest kendte hit, "Vore allerbedste år" spilles fortsat flittigt i Giro 413.

Parret er bosat i Værum. Lis & Per har børnene Lone, Ole og Gitte.

Kilder og eksterne henvisninger 

 Lis & Pers hjemmeside 

Musikgrupper fra Danmark
Musikgrupper fra 1966
Historiesyn

Historiesyn er et andet ord for at fortolke det historiske perspektiv, at forstå at der en specifik opfattelse af de drivende kræfter, som bestemmer økonomiske, politiske og sociale forandringer i samfundet i forskellige tidsaldre.
En populær metafor er, at disse forskellige historiesyn er forskellige slags "briller", som gælder i den historiske analyse.

Det kan groft inddeles i kategorier af historien: religiøse / moralske, idealistiske, deterministiske, kritiske, nationalistiske samt elektiske – alle baseret på ens syn på, hvad der styrer forandringen. Nogle gange er det en individuel filosof eller historikers tanker som ligger til grund for historiesynet, andre gange udvikles det gradvist af mange deltagende historikere og andre.

Studierne af historieskrivningens historie kaldes for historiografi.

 Historiematerialistisk historiesyn (også kaldt Materialistisk historiesyn) indebærer at man ser økonomiske og sociale forandringer som afgørende for historiens udvikling.
 Et idealistisk historiesyn indebærer at man ser idéer, historiske personligheder samt ideologier, som de fremtrædende drivkræfter i historien. Dette syn kan ses som det materialistiske historiesyns modsætning da det fremhæver individers og idéers betydning, som drivkræfter frem for massernes levevilkår.
 Det religiøse/moralske historiesyn indebærer at man ser religion og morale, som grundsøjlerne i samtiden. Gør man som gud vil, så går det godt for en. Er man god og handler godt så går det godt for en.
 Determineret historiesyn betyder at man mener at udviklingen i historien er forudbestemt, determineret.

Syn
Perm-Trias-udslettelsen

Perm-Trias-udslettelsen var en masseudslettelse, der fandt sted ved overgangen mellem de geologiske perioder Perm og Trias, dvs. for 252 millioner år siden. Det var den alvorligste udslettelse i jordens historie, som førte til, at op mod 96 % af alle havlevende arter og 70 % af dem, der levede på landjorden, uddøde. Det er desuden den eneste kendte masseudryddelse af insekter.  57 % af alle familier og 83 % af alle slægter blev dræbt. Da der var tabt så megen biodiversitet, tog det væsentligt længere for livet på jorden at komme sig efter denne end efter nogen anden masseudryddelse. Man har kaldt hændelsen for "alle masseudryddelsers moder".

Forskere har skiftevis hævdet, at der var fra én til tre adskilte toppe eller faser i udslettelsen. Der har været foreslået flere mulige mekanismer bag udslettelsen (eller udslettelserne).
 Den første fase skyldtes sandsynligvis en gradvis ændring af miljøet. Blandt de gradvise ændringer kan nævnes ændring i havniveauet, ilttab i havet, øget tørke, og ændringer i havstrømmene på grund af klimaforandringer.
 Den sidste fase anses for at være fremkaldt af katastrofe. Blandt mulighederne har man nævnt et eller flere nedslag af store meteoroider, en voldsom forøgelse af vulkanaktiviteten i Sibirien, se de sibiriske trapper og en pludselig frigivelse af metanhydrater fra havbunden.

Nye omfattende fund af fossiller ved Meishan i Kina er blevet undersøgt grundigt og dateret nøjagtigt. Masseuddøen startede for
251.941.000 år siden (plus/minus 37.000 år) og sluttede for 251.880.000 år siden (plus/minus 31.000 år) og varede således 60.000 år. Den nøjagtige tidsfæstelse gør det muligt at kæde masseuddøen sammen med en forøgelse af atmosfærens indhold af kuldioxid, en temperaturstigning på ti grader og en forsuring af oceanerne.

Se også 

 Geologisk tidsskala
 Jordens historie
 Palæozoikum
 Paleocæn
 Uddød

Noter

Eksterne links 

 Earth's Greatest Killer Finally Caught. Livescience
 Jordens største masseudryddelse... Videnskab.dk

Palæontologi
Mesozoikum
Palæozoikum
F.C. Københavns tidligere trænere

Dette er en liste over de tidligere trænere i F.C. København.

K V-U-T samlet: Benny Johansen (119 60-24-35), Kim Brink (109 42-31-36) og Kent Karlsson (65 37-12-16)

Tidligere Trænere
Skelby

Skelby er et flertydig stednavn:
 Skelby (Falster) – bebyggelse i Skelby Sogn (Guldborgsund Kommune)
 Skelby (Næstved Kommune) – landsby i Skelby Sogn (Næstved Kommune)
 Skelby (Aalborg Kommune) – bebyggelse i Mou Sogn
Jixi (Heilongjiang)

Jixi (forenklet kinesisk: 鸡西; traditionel kinesisk: 雞西; pinyin: Jīxī; Wade-Giles: Chī-hsī) er by på præfekturniveau i provinsen Heilongjiang i det nordøstlige Kina. 
Jixi har et areal på 23.040 km² og omkring 1.96 millioner indbyggere (2002). Hovedbyen Jixi ligger 100 km vest for Khankasøen der med et areal på omkring 4.400 km² ligger ved grænsen til Rusland.

Administrative enheder 
Jixi bypræfektur har jurisdiktion over 6 distrikter (区 qū), 2 byamter (市 shì) og et amt (县 xiàn).

Trafik 
Kinas rigsvej 201 fører gennem området. Den begynder i Hegang i provinsen Heilongjiang og fører via blandt andet Mudanjiang og Dandong mod syd til Liaodonghalvøen og til Lüshunkou/Dalian.

Bypræfekturer i Heilongjiang
Klarskov

Klarskov er et flertydig stednavn:
 Klarskov (Marslev Sogn) – et ejerlav og en hovedgård i Marslev Sogn, Kerteminde Kommune
 Klarskov (Tårnborg Sogn) – en bebyggelse i Tårnborg Sogn, Slagelse Kommune
 Klarskov (Vordingborg Kommune) – en landsby i Sværdborg Sogn, Vordingborg Kommune